होली पर डीजे बजाने पर रोक, बजाए तो की जाएगी कार्रवाई
मनातू | थाना में शांति समित बैठक की गई। बैठक में होली समारोह और रामनवमी के शुभ अवसर पर शांति बनाए रखने की अपील की गयी। इसकी अध्यक्षता थाना प्रभारी संजय कुमार नायक ने की। बैठक में उपस्थित बंसी खुर्द पंचायत के मुखिया सह संघ के अध्यक्ष उदय सिंह, प्रखंड विकास पदाधिकारी रवि प्रकाश सिंह के अलावे दोनों समुदाय के लोग मौजूद थे। बैठक में पलामू मुखिया संघ के अध्यक्ष ने कहा कि कोई भी डीजे साउंड नहीं बजाएगा। बजाने पर साउंड मालिकों पर कार्रवाई की जाएगी। उन्होंने कहा कि शराब पीकर हुड़दंग मचाना वह डीजे बजाना सद्भावनापूर्ण त्योहार के रंग में भंग डालने जैसा है। उन्होंने उपस्थित लोगों से कहा कि सभी मिलकर शांति से त्यौहार मनाएं। थाना प्रभारी संजय कुमार नायक ने कहा कि होली और रामनवमी धार्मिक सामाजिक त्योहार है। इसमें किसी को भी गंदा पानी, नाली का कीचड़ आदि डाले। बैठक में केदार यादव, 20 सूत्री अध्यक्ष बिगु साव, नौडीहा पंचायत की मुखिया शांति देवी, तय्यब अंसारी, बसंत सिंह चितेश्वर गिरी, अली मियां, पुखराज साव, हरेंद्र पासवान, सुरेंद्र पासवान ललित पासवान उपस्थित थे।
hin_Deva hin_Deva